สรุปภาวะตลาดต่างประเทศ ประจำวันที่ 10 ก.ค. 2562
สรุปภาวะตลาดต่างประเทศ ประจำวันที่ 10 ก.ค. 2562
สรุปภาวะตลาดต่างประเทศ ประจำวันที่ 10 ก.ค. 2562
11 ก.ค. 2562

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (10 ก.ค.) หลังจากนายเจอโรม พาวเวล ประธานธนาคารกลางสหรัฐ (เฟด) ส่งสัญญาณปรับลดอัตราดอกเบี้ย ในระหว่างการแถลงต่อสภาคองเกรสเมื่อวานนี้ นอกจากนี้ ตลาดยังได้แรงหนุนจากรายงานการประชุมเดือนมิ.ย.ของเฟดซึ่งระบุว่า กรรมการเฟดส่วนใหญ่สนับสนุนให้มีการปรับลดอัตราดอกเบี้ยในระยะใกล้นี้ เพื่อรับมือกับความเสี่ยงและความไม่แน่นอน โดยสัญญาณบวกจากเฟดในครั้งนี้ได้ช่วยหนุนดัชนี S&amp;P500 ดีดตัวเหนือระดับ 3,000 จุดเป็นครั้งแรกในระหว่างวัน และหนุนดัชนี Nasdaq ปิดที่ระดับสูงสุดเป็นประวัติการณ์
ดัชนีเฉลี่ยอุตสาหกรรมดาวโจนส์ปิดที่ 26,860.20 จุด เพิ่มขึ้น 76.71 จุด หรือ +0.29% ขณะที่ดัชนี Nasdaq ปิดที่ 8,202.53 จุด เพิ่มขึ้น 60.80 จุด หรือ +0.75% และดัชนี S&amp;P500 ปิดที่ 2,993.07 จุด เพิ่มขึ้น 13.44 จุด หรือ +0.45%
 
ตลาดหุ้นยุโรปปิดลดลงเมื่อคืนนี้ (10 ก.ค.) โดยได้รับแรงกดดันจากการที่สหภาพยุโรป (EU) ปรับลดคาดการณ์การขยายตัวทางเศรษฐกิจ และบรรดานักลงทุนมุ่งความสนใจไปที่การแถลงนโยบายการเงินและเศรษฐกิจของนายเจอโรม พาวเวล ประธานธนาคารกลางสหรัฐ (เฟด) ต่อสภาคองเกรสเพื่อหาสัญญาณบ่งชี้ทิศทางอัตราดอกเบี้ยของสหรัฐ
ดัชนี Stoxx Europe 600 ลดลง 0.20% ปิดที่ 387.15 จุด
ดัชนี CAC-40 ตลาดหุ้นฝรั่งเศสปิดที่ 5,567.59 จุด ลดลง 4.51 จุด หรือ -0.08% ขณะที่ ดัชนี DAX ตลาดหุ้นเยอรมันปิดที่ 12,373.41 จุด ลดลง 63.14 จุด หรือ -0.51% และ ดัชนี FTSE 100 ตลาดหุ้นลอนดอนปิดที่ 7,530.69 จุด ลดลง 5.78 จุด หรือ -0.08%
 
ตลาดหุ้นลอนดอนปิดลดลงเมื่อคืนนี้ (10 ก.ค.) เนื่องจากถูกกดดันจากการร่วงลงของหุ้นกลุ่มส่งออก หลังเงินปอนด์แข็งค่าขึ้นเมื่อเทียบกับดอลลาร์ โดยดอลลาร์อ่อนค่าลงหลังนายเจอโรม พาวเวล ประธานธนาคารกลางสหรัฐ (เฟด) แถลงนโยบายต่อสภาคองเกรส และส่งสัญญาณถึงการปรับลดอัตราดอกเบี้ย
ดัชนี FTSE 100 ตลาดหุ้นลอนดอนปิดที่ 7,530.69 จุด ลดลง 5.78 จุด หรือ -0.08%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นกว่า 4% เมื่อคืนนี้ (10 ก.ค.) หลังจากสำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า สต็อกน้ำมันดิบสหรัฐร่วงลงมากกว่าคาดในสัปดาห์ที่แล้ว นอกจากนี้ ราคาน้ำมันยังได้แรงหนุนจากข่าวพายุที่เตรียมพัดถล่มอ่าวเม็กซิโก
สัญญาน้ำมันดิบ WTI ส่งมอบเดือนส.ค. พุ่งขึ้น 2.60 ดอลลาร์ หรือ 4.5% ปิดที่ 60.43 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ย. เพิ่มขึ้น 2.85 ดอลลาร์ หรือ 4.4% ปิดที่ 67.01 ดอลลาร์/บาร์เรล
 
สัญญาทองคำตลาดนิวยอร์กปิดพุ่งขึ้นแตะระดับสูงสุดในนรอบ 1 สัปดาห์เมื่อคืนนี้ (10 ก.ค.) หลังจากนายเจอโรม พาวเวล ประธานธนาคารกลางสหรัฐ (เฟด) ส่งสัญญาณปรับลดอัตราดอกเบี้ย ในระหว่างการแถลงต่อสภาคองเกรสเมื่อวานนี้ นอกจากนี้ การอ่อนค่าของสกุลเงินดอลลาร์ยังเพิ่มความน่าดึงดูดให้กับทองคำ
สัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 12.00 ดอลลาร์ หรือ 0.86% ปิดที่ 1,412.50 ดอลลาร์/ออนซ์ ซึ่งเป็นระดับปิดสูงสุดนับตั้งแต่วันที่ 3 ก.ค.ปีนี้
สัญญาโลหะเงินส่งมอบเดือนก.ย. เพิ่มขึ้น 7.9 เซนต์ หรือ 0.52% ปิดที่ 15.226 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 14.90 ดอลลาร์ หรือ 1.83% ปิดที่ 830.00 ดอลลาร์/ออนซ์
สัญญาพัลลาเดียมส่งมอบเดือนก.ย. พุ่งขึ้น 48.20 ดอลลาร์ หรือ 3.1% ปิดที่ 1,588.10 ดอลลาร์/ออนซ์
 
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (10 ก.ค.) หลังจากนายเจอโรม พาวเวล ประธานธนาคารกลางสหรัฐ (เฟด) ส่งสัญญาณปรับลดอัตราดอกเบี้ย ในระหว่างการแถลงต่อสภาคองเกรสเมื่อวานนี้ นอกจากนี้ รายงานการประชุมเดือนมิ.ย.ของเฟดยังระบุว่า กรรมการเฟดส่วนใหญ่สนับสนุนให้มีการปรับลดอัตราดอกเบี้ยในระยะใกล้นี้
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 108.42 เยน จากระดับ 108.87 เยน และอ่อนค่าเมื่อเทียบกับฟรังก์สวิส ที่ระดับ 0.9893 ฟรังก์ จากระดับ 0.9935 ฟรังก์ นอกจากนี้ ดอลลาร์สหรัฐยังอ่อนค่าลงเมื่อเทียบกับดอลลาร์แคนาดา ที่ระดับ 1.3070 ดอลลาร์แคนาดา จากระดับ 1.3126 ดอลลาร์แคนาดา
ยูโรแข็งค่าเมื่อเทียบกับดอลลาร์สหรัฐ ที่ระดับ 1.1253 ดอลลาร์ จากระดับ 1.1207 ดอลลาร์ ขณะที่เงินปอนด์แข็งค่าขึ้นสู่ระดับ  1.2507 ดอลลาร์ จากระดับ 1.2466 ดอลลาร์ และดอลลาร์ออสเตรเลียแข็งค่าขึ้นแตะที่ระดับ 0.6961 ดอลลาร์สหรัฐ จากระดับ 0.6927 ดอลลาร์สหรัฐ
 